கேள்வி: தமிழ்நாடு அரசு இலச்சினை குறித்து விரிவாக சொல்லுங்கள்.
பதில்: தமிழ்நாடு அரசு இலச்சினை (''Emblem of Tamilnadu'') என்பது இந்தியாவின், தமிழ்நாடு அரசு அலுவல் ரீதியாக அதிகாரப்பூர்வமாக பயன்படுத்தப்படும் சின்னம் அல்லது இலச்சினை ஆகும். இந்த இலச்சினை தமிழ்நாடு அரசு அலுவல்முறை கடித முகப்புகளிலிலும், அரசு உயர் அலுவலக கட்டிட முகப்புகளிலும் இடம்பெறுகிறது. மேலும் தமிழ்நாடு அரசின் முதலமைச்சர் அவரது அமைச்சரவையில் இடம்பெற்றுள்ள அமைச்சர்கள், தமிழ்நாடு சட்டமன்றம் தலைவர், தமிழ்நாடு அரசின் கீழ் அலுவல் புரியும் செயலாளர் மட்டத்திலான இந்திய ஆட்சிப்பணி அலுவலர்கள் உள்ளிட்டோரின் வாகன முகப்புகளிலும், இந்த இலச்சினை இடம் பெற்றிருக்கும்.
கேள்வி: தமிழ்நாடு அரசு இலச்சினை - அமைப்பு பற்றி விளக்கவும்.
பதில்: தமிழ்நாடு அரசின் இலச்சினை வட்ட வடிவில் காணப்படுகிறது. வட்ட வடிவ மேற்புற பட்டையில் ''தமிழ்நாடு அரசு'' என்றும் வட்ட அமைப்பிற்கு வெளிப்புறத்தின் கீழே ”வாய்மையே வெல்லும்” எனும் குறிக்கோளுரையும், தமிழ் எழுத்துக்களால் பொறிக்கப்பட்டுள்ளது. இலச்சினையின் மையமாக திராவிடக் கட்டிடக்கலை, தமிழ்க் கலாச்சாரத்தையும் எடுத்துக்கூறும் வகையில் அடர்மஞ்சள் நிறத்தில் ஒரு கோபுரம் காணப்படுகிறது. இந்த கோபுரம் விருதுநகர் மாவட்டம், திருவில்லிபுத்தூர் ஆண்டாள் கோவில், ஸ்ரீவடபத்திரசாயி பெருமாளுக்கு அர்பணிக்கப்பட்ட 11 அடுக்கு கோபுரம் (கோயில்) அடிப்படையாகக் கொண்டு வரையப்படவிருந்தது. ஆனால் ஓவியர் மதுரை மீனாட்சி சுந்தரேசுவரர் கோயில் மேற்கு கோபுரத்தை அடிப்படையாக வைத்து வடிவமைத்தார். அதன் கீழ்புறத்தில் இந்திய தேசிய இலச்சினையில் உள்ள நான்கு சிங்க முகம் காணப்படுகிறது. இதன் பின்னணியில் இருபுறமும் இந்திய தேசியக் கொடிகள் காணப்படுகிறது. இது போன்று இந்திய தேசியக்கொடி வேறு எந்த மாநில இலச்சினைகளிலும் இல்லை.
கேள்வி: தமிழ்நாடு அரசு இலச்சினை - வழக்கு என்பது என்ன?
பதில்: மதச்சார்பற்ற நாட்டில் மதரீதியான இடங்களை, முத்திரையில் வைக்கக் கூடாது என்று கோரி, 2013இல் தொடுத்த பொது நல மனுவை சென்னை உயர்நீதிமன்றம் தள்ளுபடி செய்தது.
கேள்வி: தமிழ்நாடு அரசு இலச்சினை - வரலாற்றுச் சின்னங்கள் குறித்து விரிவாக சொல்லுங்கள்.
பதில்: File:Badge of British Madras (Presidency of Fort St. George).png|பிரித்தானியாவின் இந்தியப் பேரரசு, சென்னை மாகாணம் சின்னம்